L 200/6
DA
Den Europæiske Unions Tidende
10.8.2023
(5)
62 fabrikanter af personbiler og 47 fabrikanter af lette erhvervskøretøjer underrettede Kommissionen i overensstemmelse med artikel 7, stk.
5, første afsnit, i forordning (EU) 2019/631 om fejl i dataene.
Kommissionen har kontrolleret de fejl, som fabrikanterne har underrettet om, og begrundelserne for at rette dem.
(6)
For fire fabrikanter af personbiler og syv fabrikanter af lette erhvervskøretøjer lå alle køretøjer, der blev indberettet i det foreløbige datasæt, uden for anvendelsesområdet for forordning (EU) 2019/631.
For én fabrikant af personbiler og én fabrikant af lette erhvervskøretøjer var der ikke indberettet nogen værdi for specifikke CO2-emissioner efter den verdensomspændende harmoniserede prøvningsprocedure for lette køretøjer (»WLTP«) for nogen af køretøjerne i det foreløbige datasæt, hvilket ville være nødvendigt for at beregne fabrikanternes målopfyldelse for kalenderåret 2021.
Disse fabrikanter er derfor ikke omfattet af denne afgørelse.
(7)
Som følge af Kommissionens kontrol af fejlene er det nødvendigt at bekræfte eller ændre de foreløbige beregninger for i alt 88 fabrikanter af personbiler og 63 fabrikanter af lette erhvervskøretøjer.
(8)
I henhold til artikel 2, stk.
4, i forordning (EU) 2019/631 er fabrikanter, som med alle deres forbundne virksomheder er ansvarlige for mindre end 1 000 nye registreringer af køretøjer i det foregående kalenderår, fritaget for at opfylde et specifikt emissionsmål.
Det er imidlertid hensigtsmæssigt at beregne og indberette deres gennemsnitlige specifikke CO2-emissioner og antallet af registrerede nye køretøjer.
(9)
I henhold til artikel 4 i forordning (EU) 2019/631 skal en fabrikant anses for at opfylde sit specifikke emissionsmål, hvis dennes gennemsnitlige specifikke CO2-emissioner ikke overskrider vedkommendes specifikke emissionsmål.
For fabrikanter, der er medlem af en pool, vurderes målopfyldelsen på poolniveau, jf. artikel 6 i forordning (EU) 2019/631.
For fabrikanter eller pools, for hvilke der er blevet indrømmet en undtagelse fra deres specifikke emissionsmål i kalenderåret 2021 i overensstemmelse med artikel 10 i forordning (EU) 2019/631, vurderes de gennemsnitlige specifikke CO2-emissioner med hensyn til opfyldelse af deres undtagelsesmål.
(10)
To fabrikanter af personbiler, Subaru Corporation og Jaguar Land Rover Limited, trak deres ansøgninger om undtagelser fra deres specifikke emissionsmål for kalenderåret 2021 tilbage og dannede pools med andre fabrikanter for det pågældende kalenderår.
For disse fabrikanter finder undtagelserne fra deres specifikke emissionsmål for kalenderåret 2021 derfor ikke længere anvendelse, og deres målopfyldelse skal vurderes på poolniveau.
(11)
I overensstemmelse med artikel 5 i forordning (EU) 2019/631 indgår hver ny personbil med specifikke CO2emissioner på under 50 g CO2/km i beregningen af de gennemsnitlige specifikke CO2-emissioner for fabrikanter af personbiler som 1,67 personbiler i 2021, op til et loft for bidrag fra superkreditter på 7,5 g CO2/km i perioden 2020-2022 for hver fabrikant eller pool af fabrikanter.
(12)
De CO2-besparelser, som er opnået ved anvendelse af innovativ teknologi (»miljøinnovationer«), der yder et verificeret bidrag til CO2-reduktionen og er godkendt af Kommissionen i henhold til artikel 11 i forordning (EU) 2019/631, tages i betragtning ved beregning af de gennemsnitlige specifikke CO2-emissioner op til et samlet bidrag på 7 g CO2/km for hver fabrikant eller pool af fabrikanter.
For kalenderåret 2021 skal kun CO2-besparelser fra miljøinnovationer, der er fastslået ved henvisning til WLTP, tages i betragtning.
(13)
Registreringer med fuldstændige data om masse i køreklar stand og CO2-emissioner, men med manglende eller ukorrekte køretøjsidentifikationsnumre (fejlkode B), bør også tages i betragtning ved beregning af de specifikke emissionsmål og de gennemsnitlige specifikke CO2-emissioner.
Da fabrikanterne ikke kan verificere eller rette disse registreringer, bør der ved bestemmelsen af afstanden til det mål, der er fastsat for den pågældende fabrikant, imidlertid anvendes en fejlmargin.
(14)
Fejlmarginen beregnes som forskellen mellem afstandene mellem de gennemsnitlige specifikke CO2-emissioner og det specifikke emissionsmål, idet alle registreringer af køretøjer, der ikke kan verificeres af fabrikanterne, tages i betragtning.
Uanset om forskellen er positiv eller negativ, forbedrer den anvendte fejlmargin altid fabrikantens situation i forhold til det specifikke emissionsmål.